ΚΑΝΟΝΙΣΜΟΣ (ΕΟΚ) αριθ. 2274/70 ΤΟΥ ΣΥΜΒΟΥΛΙΟΥ της 10ης Νοεμβρίου 1970 περί τροποποιήσεως του κανονισμού (ΕΟΚ) αριθ. 447/68 που θεσπίζει τους γενικούς κανόνες στο θέμα της παρεμβάσεως δι' αγοράς στον τομέα της ζάχαρης

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 1009/67 του Συμβουλίου της 18ης Δεκεμβρίου 1967 περί κοινής οργανώσεως των αγορών στον τομέα της ζάχαρης(1), όπως τροποποιήθηκε τελευταία από τον κανονισμό (ΕΟΚ) αριθ. 1253/70(2), και ιδίως το άρθρο 9 παράγραφος 7,

την πρόταση της Επιτροπής.

Εκτιμώντας:

ότι το άρθρο 9 παράγραφος 1 του κανονισμού (ΕΟΚ) αριθ. 1009/67 προβλέπει για τους οργανισμούς παρεμβάσεως την υποχρέωση να αγοράζουν καθ' όλη τη διάρκεια της ζαχαρικής περιόδου, σύμφωνα με όρους που καθορίζονται για τη ζάχαρη που προσφέρεται προς αυτούς- ότι ορισμένοι από τους προαναφερθέντες όρους έχουν θεσπισθεί από τον κανονισμό (ΕΟΚ) αριθ.447/68 του Συμβουλίου της 9ης Απριλίου 1968 περί καθιερώσεως των γενικών κανόνων στο θέμα της παρεμβάσεως δι' αγοράς στον τομέα της ζάχαρης(3), όπως τροποποιήθηκε τελευταία από τον κανονισμό (ΕΟΚ) αριθ. 2487/69(4)- ότι αυτός ο κανονισμός στο άρθρο 2 πρώτο εδάφιο περιορίζει την παρέμβαση στους βιομηχάνους που δικαιούνται μιας βασικής ποσοστώσεως-

ότι η αποκτειθείσα πείρα στον τομέα της ζάχαρης από της ισχύος του κανονισμού (ΕΟΚ) αριθ. 1009/67 απέδειξε τη σπουδαιότητα ελευθέρου ανταγωνισμού για την εμπορία της ζάχαρης- ότι αυτός ο ελεύθερος ανταγωνισμός δύναται να ευνοείται από τη συμμετοχή του ελευθέρου εμπορίου της ζάχαρης- ότι αυτό ισχύει ιδίως για την πραγματοποίηση των συναλλαγών μεταξύ των Κρατών Μελών και προς τις τρίτες χώρες για τις οποίες οι ανεξάρτητες επιχειρήσεις στο εμπόριο της ζάχαρης διαδραματίζουν έναν απαραίτητο ρόλο- ότι η ενίσχυση της θέσεως των επιχειρήσεων αυτών στην κοινή οργάνωση αγορών στον τομέα της ζάχαρης παρουσιάζεται λοιπόν ενδεδειγμένη- ότι για το σκοπό αυτό πρέπει να τους δοθεί ιδίως η δυνατότητα να προσφέρουν την κοινοτική ζάχαρη στην παρέμβαση, επιτρέποντάς τους έτσι να πραγματοποιούν τις εμπορικές τους δραστηριότητες υπό κανονικές συνθήκες,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το κείμενο του άρθρου 2 του κανονισμού (ΕΟΚ) αριθ. 447/68 αντικαθίσταται από το επόμενο κείμενο:

"1. Ο οργανισμός παρεμβάσεως δεν αγοράζει τη ζάχαρη παρά αν προσφέρεται από το δικαιούχο μιας βασικής ποσοστώσεως. Εν τούτοις δύναται να προβλέπεται ότι ο οργανισμός παρεμβάσεως αγοράζει εξίσου τη ζάχαρη την προσφερομένη από έναν έμπορο ειδικευμένο στον τομέα της ζάχαρης και αναγνωριζόμενο από το Κράτος Μέλος στο έδαφος του οποίου είναι η εγκατάστασή του.

2. Ο οργανισμός παρεμβάσεως δύναται, μετά την εξέταση των διαθεσίμων εκ των υπαρχόντων αποθεμάτων, να εξαρτά την αποδοχή της προσφοράς στην παρέμβαση υπό τον όρο να συνάπτεται ένα συμβόλαιο αποθηκεύσεως μεταξύ του οργανισμού παρεμβάσεως και του πωλητού."

Άρθρο 2

Ο παρών κανονισμός αρχίζει να ισχύει την τρίτη ημέρα από της δημοσιεύσεώς του στην Επίσιμη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.

Έγινε στις Βρυξέλλες, στις 10 Νοεμβρίου 1970.

Για το Συμβούλιο

Ο Πρόεδρος

H. D. GRIESAU

(1) ΕΕ αριθ. 308 της 18.12.1967, σ.1.

(2) ΕΕ αριθ. Ν 143 της 1.7.1970, σ. 1.

(3) ΕΕ αριθ. Ν 91 της 12.4.1968, σ. 5.

(4) ΕΕ αριθ. Ν 314 της 15.12.1969, σ. 11.